
STUDIU DE OPORTUNITATE
Privind concesionarea prin licitație publică  a unui teren situat pe strada Dealului

I. DESCRIEREA ȘI IDENTIFICAREA BUNULUI CE URMEAZĂ A FI CONCESIONAT

Obiectul concesiunii îl constituie terenul în suprafață de 12 000 mp . 
 Terenul este situat în orașul Boldești - Scăeni, strada Dealului, Tarlaua 31, parcela A 1968, având NC 21481, și face parte din domeniul privat al Orașului Boldești - Scăeni conform HCL nr.26/23.02.2021 cu modificările și completările ulterioare.
Conform Certificatului de urbanism nr. 184/20.09.2023 terenul are categoria de folosință arabil și  poate avea ca  destinații:
· amenajări aferente locuințelor: căi de acces carosabile și pietonale private, spații plantate, locuri de joacă pentru copii,amenajări de sport pentru tineret, împrejmuiri;
· construcții aferente echipării tehnico-edilitare;
· comerț alimentar și nealimentar;
· activități productive nepoluante desfășurate în construcții industriale mici și mijlocii, destinate producției, distribuției și depozitării bunurilor și materialelor și activității comerciale.
Terenul situat în intravilanul orașului Boldești - Scăeni, în suprafață de 12.000 mp, are acces din strada Dealului și prezintă posibilități de racordare la rețelele de apă, energie electrică și gaze naturale.
Vecinătăți:
 N - teren proprietate privată a orașului cu nr. cadastral 23387
 S - proprietate publică a orașului (strada Bujorului) cu nr. cadastral 23842
 E - proprietate publică a orașului (strada Dealului) cu nr. cadastral 24016
 V - proprietate OMV Petrom 
 Valoare de inventar : 570.062,19 lei
 Obiectivul concesionǎrii îl reprezintă amenajarea terenului în vederea relocării flotei auto din cadrul companiei.

II. MOTIVELE DE ORDIN ECONOMIC, SOCIAL ŞI DE MEDIU CARE JUSTIFICĂ REALIZAREA CONCESIUNII

1. Motive economico-financiare
Prin concesionarea acestui teren, concedentul urmăreşte:
  - exploatarea eficientă a terenului concesionat; 
  - impactul economic generat de promovarea imaginii zonei și implicit a orașului;
  - administrarea eficientă a domeniului public şi privat al orașului Boldești-Scăeni, în vederea  atragerii de venituri suplimentare la bugetul local;
      - posibilitatea dezvoltării zonei și îmbunătățirea nivelului de trai al locuitorilor orașului.
Prin concesionare se va încasa o redevenţă și se va achita impozitul pe teren, toate aceste sume se vor constitui în venit la bugetul local.

2.Motive sociale
Prin concesionarea acestui teren, concesionarul va fi obligat sǎ amenajeze și să angajeze forţǎ de muncǎ de pe  raza localitǎţii, în principal din rândul şomerilor şi a celor ce beneficiazǎ de prevederile Legii nr.416/2001. Numai în cazul în care concesionarul nu gǎseşte specialişti din rândul cetǎţenilor oraşului Boldeşti-Scǎeni are dreptul sǎ angajeze din alte localitǎţi. 

3.Motive de mediu
 Prin concesionarea acestui imobil se urmărește eliminarea posibilității  de depozitare a gunoaielor și a deșeurilor  rezultate din demolarea construcțiilor, crearea unui aspect plăcut în zonă și păstrarea curățeniei. La momentul actual terenul este neîngrijit.

III. NIVELUL MINIM  AL REDEVENȚEI
 
      Preţul minim de pornire a licitaţiei, stabilit in urma intocmirii Raportului de evaluare de catre  evaluator SC EXPERT EVAL SRL, este de 60.000 euro, echivalentul a 298.338,00 lei la cursul valutar BNR de 4,9723 lei din data 14.11.2023,data întocmirii  Studiului de Oportunitate .
	Nivelul redevenţei de pornire a licitației, va fi stabilit ținând cont de prevederile art. 307, alin.(5), din OUG nr.57/2019 privind Codul administrativ și anume:
a) Proporționalitatea redevenței cu beneficiile obținute din exploatarea bunului de către concesionar; 
b)Valoarea de piață a bunului care face obiectul concesiunii;
c) Corelarea redevenței cu durata concesiunii.
     In ipoteza recuperării valorii de piața în 10 de ani rezulta: 60.000 euro/10ani
 = 6.000 euro/ an redevență.
 
IV.PROCEDURA UTILIZATĂ  PENTRU  ATRIBUIREA  CONTRACTULUI  DE   CONCESIUNE  ȘI  JUSTIFICAREA  ALEGERII  PROCEDURII
 	Conform art.312, alin. (1) din OUG nr.57/2019 privind Codul administrativ, atribuirea se va face prin licitaţie publică.
În baza Studiului de oportunitate, concedentul elaborează Caietul de sarcini şi Documentația de atribuire în vederea organizării licitației. 

V.DURATA  ESTIMATĂ  A  CONCESIUNII  
Durata propusă pentru concesiune este de 49 ani. 

VI. TERMENUL PREVIZIBIL PENTRU REALIZAREA PROCEDURII DE CONCESIUNE
	Licitaţia  pentru atribuirea contractului de concesiune se va desfǎşura în cursul semestrului I al anului 2024.



Întocmit,
Orzea  Teodora















